Η ταινία   "***Ο Ατσίδας*** " τοποθετείται στη [Θεσσαλονίκη](https://el.wikipedia.org/wiki/%CE%98%CE%B5%CF%83%CF%83%CE%B1%CE%BB%CE%BF%CE%BD%CE%AF%CE%BA%CE%B7) και αφηγείται την ιστορία των ερωτικών δραστηριοτήτων, δύο αδελφών, του Αλέκου ([Ντίνος Ηλιόπουλος](https://el.wikipedia.org/wiki/%CE%9D%CF%84%CE%AF%CE%BD%CE%BF%CF%82_%CE%97%CE%BB%CE%B9%CF%8C%CF%80%CE%BF%CF%85%CE%BB%CE%BF%CF%82)) και της Άννας Κουρούζου ([Ζωή Λάσκαρη](https://el.wikipedia.org/wiki/%CE%96%CF%89%CE%AE_%CE%9B%CE%AC%CF%83%CE%BA%CE%B1%CF%81%CE%B7)).

Ο Αλέκος αγαπά τη Βούλα Μαυροφρύδη ([Μαίρη Βούλγαρη](https://el.wikipedia.org/wiki/%CE%9C%CE%B1%CF%81%CE%AF%CE%B1_%CE%92%CE%BF%CF%8D%CE%BB%CE%B3%CE%B1%CF%81%CE%B7_%CE%92%CE%AD%CE%BC%CF%80%CE%BF)), την αδελφή του Γρηγόρη ([Βαγγέλης Πρωτοπαππάς](https://el.wikipedia.org/wiki/%CE%92%CE%B1%CE%B3%CE%B3%CE%AD%CE%BB%CE%B7%CF%82_%CE%A0%CF%81%CF%89%CF%84%CE%BF%CF%80%CE%B1%CF%80%CF%80%CE%AC%CF%82)), αλλά δεν μπορεί να την παντρευτεί, επειδή πρώτα πρέπει να αποκαταστήσει την δική του αδελφή, την Άννα. Ωστόσο, έχει και η Άννα έναν κρυφό ερωτικό δεσμό τον Αντώνη Παπαπουλάκη ([Στέφανος Στρατηγός](https://el.wikipedia.org/wiki/%CE%A3%CF%84%CE%AD%CF%86%CE%B1%CE%BD%CE%BF%CF%82_%CE%A3%CF%84%CF%81%CE%B1%CF%84%CE%B7%CE%B3%CF%8C%CF%82)), που αυτός αποφεύγει την παντρειά. Τα δύο αδέλφια, εν τούτοις, κρύβονται από τον πατέρα τους, Θεόδωρο Κουρούζο ([Παντελής Ζερβός](https://el.wikipedia.org/wiki/%CE%A0%CE%B1%CE%BD%CF%84%CE%B5%CE%BB%CE%AE%CF%82_%CE%96%CE%B5%CF%81%CE%B2%CF%8C%CF%82)), ο οποίος θέλει να κανονίσει μόνος του τους γάμους τους, ώστε ο Αλέκος να πάρει μια κοπέλα που να έχει προίκα και η Άννα να πάρει έναν νέο που δεν ζητάει [προίκα](https://el.wikipedia.org/wiki/%CE%A0%CF%81%CE%BF%CE%AF%CE%BA%CE%B1).[[2]](https://el.wikipedia.org/wiki/%CE%9F_%CE%B1%CF%84%CF%83%CE%AF%CE%B4%CE%B1%CF%82#cite_note-2) Τα πράγματα, φυσικά, δεν πάνε όπως τα θέλει ο πατέρας. Ωστόσο, ο Γρηγόρης βρίσκει κάποια αποκαλυπτικά ερωτικά γράμματα που της είχε στείλει ο Αλέκος και του απαγορεύει, απειλώντας τον να τον σκοτώσει, να την ξανασυναντήσει, εκτός εάν δηλώσει πως την παντρεύεται.

Στην προσπάθειά του το ζευγάρι να βρεθεί, ανακαλύπτει στο [Πανόραμα](https://el.wikipedia.org/wiki/%CE%A0%CE%B1%CE%BD%CF%8C%CF%81%CE%B1%CE%BC%CE%B1_%CE%98%CE%B5%CF%83%CF%83%CE%B1%CE%BB%CE%BF%CE%BD%CE%AF%CE%BA%CE%B7%CF%82) ένα απόμερο μέρος, ένα μαγαζί που δουλεύει ως σερβιτόρος εκεί, ο Θρασύβουλας ([Θανάσης Βέγγος](https://el.wikipedia.org/wiki/%CE%98%CE%B1%CE%BD%CE%AC%CF%83%CE%B7%CF%82_%CE%92%CE%AD%CE%B3%CE%B3%CE%BF%CF%82)), που συνηθίζει να παραθέτει διάφορα τσιτάτα. Εκεί, ο Αλέκος, συναντά τον Αντώνη, χωρίς να ξέρει ότι είναι ο αγαπημένος της αδελφής του. Και αρχίζουν και συζητάνε για τα προβλήματα που έχουν οι αδελφές, οι οποίες εξαρτώνται από τον αδελφό. Έτσι, ο Αντώνης, μαθαίνει στον Αλέκο τη μέθοδο στρίβειν διά του *[αρραβώνος](https://el.wikipedia.org/wiki/%CE%91%CF%81%CF%81%CE%B1%CE%B2%CF%8E%CE%BD%CE%B1%CF%82%22%20%5Co%20%22%CE%91%CF%81%CF%81%CE%B1%CE%B2%CF%8E%CE%BD%CE%B1%CF%82)*, το οποίο ηρεμεί τα πράγματα με το σόι της νύφης, δίνοντας χρόνο στον γαμπρό να χωρίσει την αρραβωνιαστικιά του.

Οι πράξεις της Άννας και του Αλέκου γίνονται γνωστές στον πατέρα, ο οποίος θυμώνει, αλλά δέχεται να συναντήσει τους δεσμούς των παιδιών του. Όταν ο Αλέκος βλέπει τον Αντώνη, τα χάνει και λιποθυμά. Και αποκαλύπτει στην οικογένειά του το κόλπο του στρίβειν διά του αρραβώνος, η Άννα όμως που προσποιείται ότι ήπιε δύο σωληνάρια [κινίνο](https://el.wikipedia.org/wiki/%CE%9A%CE%B9%CE%BD%CE%AF%CE%BD%CE%B7), κάμπτει τις αντιρρήσεις της οικογένειάς της, και τα βρίσκει με τον Αντώνη, ο οποίος την αγαπά. Από την άλλη, στη γνωριμία με το σόι του Γρηγόρη όλα κυλούν ομαλά και ο πατέρας δίνει τις ευχές του. Το τέλος της ταινίας τους βρίσκει όλους ευτυχισμένους, και με τον Γρηγόρη, που τόσο καιρό απειλούσε τον Αλέκο, να βρίσκεται σε κίνδυνο, καθώς ο αδελφός της δικιάς του αγαπημένης του λέει πως θα τον σκοτώσει αν δεν δηλώσει πως την παντρεύεται, έτσι, λοιπόν, και ο Γρηγόρης, εφαρμόζει τη μέθοδο του στρίβειν διά του αρραβώνος.

